শানারেই দেবী শানু
শানারেই দেবী শানু হচ্ছেন একজন বাংলাদেশী অভিনেত্রী ও মডেল। তিনি সুন্দরী প্রতিযোগিতা লাক্স-চ্যানেল আই সুপারস্টারের প্রথম মুকুট বিজয়ী। সুন্দরী প্রতিযোগিতা বিজয়ের পর তিনি টেলিভিশন নাটকে অভিনয় শুরু করেন। তার অভিনীত উল্লেখযোগ্য টেলিভিশন নাটকগুলো হল বৈরাগী, পলাশ ফুলের গন্ধ, কবি, সাকিন সারিসুরি, আহ ফুটবল বাহ্ ফুটবল, আরমান ভাই বিরাট টেনশনে, চোরকাব্য, আপনঘর, কবিরাজ গোলাপ শাহ ও কর্তাকাহিনি। ২০১৮ সালে মিস্টার বাংলাদেশ চলচ্চিত্রে অভিনয়ের মাধ্যমে তার চলচ্চিত্র শিল্পে অভিষেক ঘটে।